Did You Know That There's a Tunnel Under Ocean Blvd
Did You Know That There's a Tunnel Under Ocean Blvd – devintasis studijinis amerikiečių atlikėjos bei dainų autorės Lana Del Rey albumas, išleistas 2023 m. kovo 24 d. Albumui pristatyti išleisti trys singlai: „Did You Know That There's a Tunnel Under Ocean Blvd“, „A&W“ ir „The Grants“. Albumas susilaukė didžiulio kritikų palaikymo, kai kurie įrašą vadino stipriausiu atlikėjos darbu. Komerciškai albumas taip pat buvo sėkmingas, pasiekęs pirmąją vietą Jungtinės Karalystės albumų reitinge, tapdamas šeštuoju atlikėjos darbu, pasiekusiu reitingo viršūnę. JAV „Billboard 200“ reitinge pasiekė trečiąją vietą, tapdamas devintuoju Lana Del Rey įrašu, pasiekusiu reitingo dešimtuką. 2024 m. vykusiuose „Grammy“ apdovanojimuose albumas nominuotas metų albumo bei geriausio alternatyviosios muzikos albumo kategorijose, daina „A&W“ – metų dainos ir geriausio alternatyviosios muzikos atlikimo, o „Candy Necklace“ – geriausio grupinio atlikimo.